Diari Oficial de la Generalitat Valenciana


Sumari del DOGV 5322, del 10-08-2006 (2006/7791)

RESOLUCIÓ de 2 de maig de 2006, del Servici Territorial d'Energia, relativa a l'autorització administrativa d'instal·lació de gas natural. Expedient CBREDE 2004/15/46.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5322

Data del DOGV
:   10-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/7791


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 2 de maig de 2006, del Servici Territorial d'Energia, relativa a l'autorització administrativa d'instal·lació de gas natural. Expedient CBREDE 2004/15/46. [2006/7791]  
Vista la sol·licitud presentada el 26 d'agost de 2005 per Gas Natural Cegas, SA, junt amb el projecte de xarxa de distribució de gas natural al municipi de Requena, perquè li siga atorgada l'autorització administrativa per a la distribució de gas natural en el nucli urbà de Requena.  
Efectuats els tràmits establits en el títol IV, capítol II del Reial Decret 1434/2002, de 27 de desembre, BOE de 31.12.2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Este Servici Territorial resol:  
Primer  
Atorgar al peticionari autorització administrativa de la instal·lació de distribució de gas natural que s'indica:  
Expedient: CBREDE/2004/15/46.  
Peticionari: Gas Natural Cegas, SA.  
Emplaçament/zona geogràfica: nucli urbà de Requena.  
Punt de connexió: vàlvula d'eixida de l'ERM de Gas Natural SDG, SA, situada en la travessera Lluís Vives.   
Pla d'expansió:   
Fase I.  
Que es construirà entre el primer any després de l'obtenció de les autoritzacions, correspon als traçats inclosos en l'àrea fase I dibuixada en groc en el pla 383-PT1.1 REV.00 i que està definida per la línia poligonal que forma els trams del c/ Chera, c/ Higuerillas, av. de las Reinas, c/ de la Constitución, av. General Varela, av. Cirilo Cánovas, ix de la desviació de la carretera N-III fins a tancar-se en la travessera Lluís Vives.  
Característiques de la xarxa corresponent a la fase I:  
. 2.124 m. Polietilé PE100 sdr 17,6 i Æ160 mm.  
. 4.537 m. Polietilé PE100 sdr 17,6 i Æ110 mm.  
Fase II.   
Que es construirà entre el segon any després de l'obtenció de les autoritzacions, correspon als traçats inclosos en l'àrea fase II en magenta en el pla 255-GR 5.1 REV 01.  
La fase II s'estén a partir de la fase I i es tanca dins de la línia poligonal que limita els vials següents: trams del desviació de la carretera N-III, av. Cirilo Cánovas, av. General Varela, c/ Peso i c/ de la Constitución.  
Les característiques de la xarxa corresponent a la fase II es descriuen a continuació:  
. 439 m. Polietilé PE100 sdr 17,6 i Æ160 mm.  
. 5.130 m. Polietilé PE100 sdr 17,6 i Æ110 mm.  
Pressupost del projecte aprovat: 580.701,78 euros  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
I. El titular d'esta constituirà en el termini d'un mes, a partir de la data de la notificació de la present resolució, una garantia per valor de 11.614,04 euros, import del dos per cent del pressupost de la instal·lació que consta en l'expedient de sol·licitud, a presentar en el Servici Territorial d'Energia de València, per a garantir el compliment de les seues obligacions, segons assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de Reformes Urgents per a l'Impuls de la Productivitat i per a la Millora de la Contractació Pública.  
La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
II. El titular complirà les obligacions que estrictament s'assenyalen en l'article 74, Obligacions dels Distribuïdors de Gas Natural, i en el punt 1 de l'article 83, Obligacions i drets dels Distribuïdors i Comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
III. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
IV. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de Reformes Urgents per a l'Impuls de la Productivitat i per a la Millora de la Contractació Pública.   
V. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
VI. La present autorització s'atorga sense perjuí de tercers i es deixa fora de perill els drets particulars.  
VII. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
VIII. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
Segon  
El peticionari haurà de sol·licitar l'aprovació del projecte d'execució de la instal·lació dins del termini de 6 mesos comptadors a partir del dia següent de la recepció d'este escrit, i es produirà la caducitat de l'autorització administrativa si transcorregut el dit termini no ha sigut sol·licitada; el peticionari podrà sol·licitar, per raons justificades, pròrroga del termini donat.  
1. Les obres hauran de realitzar-se d'acord amb el projecte presentat amb les variacions que, si és procedent, se sol·liciten i s'autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. Les instal·lacions hauran d'estar acabades dins dels terminis indicats en el pla d'expansió, comptadors a partir del dia següent de la recepció d'esta resolució.  
4. El titular donarà compte de la terminació de les obres per mitjà de la presentació de la sol·licitud d'acta de posada en servici, en els termes establits en l'article 85 del Reial Decret 1434/2002 i l'article 9 del Reglament de Xarxes i Connexions de Combustibles Gasosos.  
L'administració deixarà sense efecte la present resolució en qualsevol moment en què s'observe l'incompliment de les condicions imposades en esta.  
Contra esta resolució, que no posa fi a la via administrativa, es podrà interposar recurs d'alçada davant de la Direcció General d'Energia de la Conselleria d'Infraestructures i Transport (c/ Colom, 1, 46376 València), en el termini d'un mes, comptador a partir del dia següent a aquell en què tinga lloc la notificació de la present, de conformitat amb el que disposen els article 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 2 de maig de 2006.. El cap del Servici Territorial d'Energia: Enrique Climent Sirvent.